LidanRubinov/Halacha-QA huggingface dataset:
שאלה: גיורת שלא שומרת מצוות: הכרתי בחורה שהתגיירה בצבא (לפני בערך 10 שנים) להבנתי ממנה אמה נוצריה ואביה יהודי אך מאז ומתמיד היא חוגגת חגים יהודים וכ"ו וציינה שתמיד הרגישה יהודיה ולכן גם בחרה להתגייר בעבר. יחד עם זאת כיום אינה שומרת מצוות (כגון שמירת שבת וכ"ו) ומתנהלת כאדם חילוני, השאלה היא האם מותר לי לצאת עימה למטרת נישואין? חשוב לציין שאני אדם מאמין אך איני שומר שבת ומתנהל כאדם חילוני יחד עם זאת הדת חשובה לי ואיני רוצה לצאת עם מישהי שנחשבת גויה למרות שהתגיירה כי הבנתי שאם אינה שומרת מצוות כיום אז גיורה בעבר לא שווה כלום. מה לעשות? אשמח לתגובתך בהקדם
תשובה: ב"ה לך. קראתי את מכתבך ומאוד הבנתי אותך. אין ספק שלהתחתן עם מישהי יהודיה זה רמה אחרת משאר שמירת המצוות. אחד מהיסודות הבסיסיים של עם ישראל, ששומרים על עם ישראל זה המאבק נגד ההתבוללות, נגד נשואין עם גויות. כאשר אדם מתחתן עם גויה הוא בוגד בעם שלו, הוא מתנתק מעם ישראל. זכית להיות בן של ה', להיות חלק מעם סגולה, עם האהוב על ה', ובנשואין עם מישהי שהיא לא יהודיה אתה עלול להוביל את עצמך להיות מחוץ לעם ישראל. כאשר אדם נשוי עם גויה הילדים שלו יהיו גויים. וזה מה שהיה עם ההורים של האשה הזו שהכרת. היא הרגישה יהודיה, אבל הרגש לא אומר, היא הייתה גויה, ולכן היא הייתה צריכה לעבור תהליך גיור. חשוב מאוד לדעת שתהליך גיור הוא תהליך רציני, תהליך הדורש מהאדם לעבור שינוי מהותי בכל החיים שלו. זהו לא טקס טכני, אלא משהו מהותי, שינוי גדול שהאדם עובר. בשינוי זה לא רק שצריך לעבור תהליך של טבילה ועוד, אלא צריך לקבל מצוות. האדם צריך לקבל על עצמו שהוא נכנס למערכת של קיום מצוות, ממש קיום של כל המצוות. במידה ואדם לא עשה צעד זה, לא פשוט שהגיור שלו תקף. מתוך מכתבך הקצר מתקשה אני לדעת בדיוק מה היה התהליך שהיא עשתה, ומה הדרך שדרכה היא הגיע לאי שמירת מצוות, אך אין ספק שדבר זה מעורר שאלות לא פשוטות, ומדובר בנושא רגיש, שעיסוק בו עלול להוביל אותך לדברים מאוד לא טובים. לכן, באופן כללי אני מאוד לא מציע להתעסק עם דברים כאלו. שכן יש כיום המון יהודיות טובות וכשרות, וחבל שאדם יכניס את עצמו למשהו מורכב. במידה ונוצר קשר, והדבר לא פשוט, לדעתי חשוב לפנות למנהל הגיור ולברר פרטים מדוייקים על מה היה ומה כרגע קיים ולפנות על ידם לרב שבקיא בתחום הזה שהוא יוכל לתת לך תשובה מדוייקת במצב של הבחורה הזו. יקירי, זכור מדובר כאן על משהו מאוד חשוב, על היהדות של המשפחה שלך, על העתיד שלך, ולכן חשוב היטב, בחן היטב את הדברים, ואל תעשה צעדים חפוזים. פעמים שהרגש דוחף את האדם לעשות צעדים מהירים ולאחר זמן מתגלה לאדם כמה הדברים לא פשוטים. לכן, חשוב היטב ובחן היטב את המצב. במידה ואתה מעוניין בעוד עזרה, אשמח לעזור. בברכת הצלחה רבה הרב יצחק גרינבלט.
שאלה: בשר ודגים: בטעות נגעתי בדג סלמון חם עם כף שהיה עליו שומן של בשר חם. מה עלי לעשות?
תשובה: אין בעיה. הרי יש כאלה שאומרים שמותר אפילו לבשל דג ובשר ביחד כי כל האיסור היה מצד סכנה ונשתנו הטבעים! אז מי שרוצה להחמיר אפשר, אבל אם כבר קרה אין בעיה.
שאלה: אזכרה שנה לפטירת אבי: לרב! אבי נפטר בתאריך ג בסיוון תשע"ד. ברצוני לדעת מתי עלינו לקיים אזכרה ומתי אחי צריך לומר קדיש? אודה על תשובה מהירה.
תשובה: יהי רצון שלא תוסיפו לדאבה עוד 1. יום השנה לאזכרה הוא יום הפטירה ג' בסיון - יום חמישי. 2. אמירת קדיש מליל שבת לפני יום השנה עד יום השנה כך נוהגים הספרדים וחלק מהאשכנזים,ורוב האשכנזים נוהגים לומר קדיש ביום הפטיר. תפילת ערבית אור לג' סיון,שחרית ומנחה.
שאלה: קטיף ואכילה של שסק מהגינה של הבנין: בגינה של הכניסה של הבית המשותף (מעל 30 דיירים) גדל לו עץ שסק. היות ואני שותף למעשה בעץ (1 מתוך הדיירים) רציתי לשאול בהנחה שהפירות נופלים ולא ידוע על אף אחד שמשתמש בפירות העץ האם מותר לקטוף ולאכול? האם יש להפריש תרו"מ הן בשנה זו שנת שמיטה והן בכלל השנים? ושאלה נוספת באותו ענין: יש גנן שמטפח את הגינה גם בשנת השמיטה (בעיקר גיזום והשקיה). לפני תחילת השנה הודעתי לועד הבית שאני מבקש שהכסף שאני משלם לא ילך לטיפוח הגינה לשמיטה. האם באופן זה יש עדיין היתר לאכול מהשסק (אין כל פעולה שידועה לי שנעשית בעץ זה בשנת השמיטה)? ישר כח ותזכו למצוות
תשובה: וברכת ד' א. מכיוון שלא עשו היתר מכירה במקום הפירות הם הפקר (התורה הפקירה אותם, אנו לא חוששים לדעה שאם לא הפקירו אין זה הפקר). אתה יכול לקטוף כמות אכילה שבועית, אבל בודאי לא מסחרי. אין צורך לחכות שהפירות יפלו. ב.השנה אין צורך להפריש תרו"מ. בשנים רגילות יש לבדוק האם מותר לכל בני אדם לקטוף (יהודים, גויים, עשירים עניים) אז אין צורך להפריש תרו"מ, אבל אם מקפידים מי נכנס אז יש צורך להפריש תרו"מ. ג. הת הוא על עבודות הגנון אבל לא שייך למהות הפרי. בברכת התורה והארץ יהודה הלוי עמיחי מכון התורה והארץ
שאלה: הכנסת גבעול למים בחול המועד: האם מותר להכניס בחול המועד גבעול למים על מנת שיגדל? האם יש נפקא מינה שאם לא יעשו כן הגבעול יבול? והאם יש נפקא מינה אם ניתן לאכול את הגבעול (כגון גרגיר נחלים)? ישר כח ותזכו למצוות
תשובה: בשבת יש לזה גדר של תולדה של זורע אבל בחול המועד אין בעיה אם כבר הכניסו למים, ואם הוא יבול אם לא יכניסו אותו למים מותר לכתחילה, ואם אפשר לאוכלו מותר לכתחילה.
שאלה: עץ שנשתל לפני ראש השנה: הרב, בשנה שעברה כשבועיים לפני ראש השנה נטעתי גפן בגינה. מדובר בעץ בוגר שנלקח ממטע ושהה כשנה בעציץ נקוב על הקרקע 1. האם נדרש לעקור אותה מכיוון שנשתלה שבועיים בלבד לפני שמיטה? 2.במידה ולא האם ניתן להשתמש בפרות? 3. האם מותר לקשור את קצה הענף כך שיכוון למקום מסוים? ב מראש
תשובה: וברכת ד' א. אם הפרטים מדוייקם וברורים, דהיינו שמהמטע הועבר ישירות לעציץ נקוב והגוש היה מספיק גדול, ועמד על גבי הקרקע עצמה, ולאחר מכן הוחזר לאדמה כאשר הגוש שלם, א"כ אין צריך לספור שנות ערלה חדשות. אפשר להמשיך לאכול את הפירות. אם חסר אחד התנאים דהיינו שהגוש לא היה מספיק גדול בשעת העקירה מהמטע או בשתילה החווזרת, וכן אם לא עמד ישירות על האדמה יש למנות שנות ערלה חדשות. שבת בברכת התורה והארץ יהודה הלוי עמיחי מכון התורה והארץ
שאלה: ברכת ריח מיוחדת: קראתי שהאפרסמון שכיום זה לא האפרסמון דאז -צרי האם ברכת בורא שמן ערב היא רק על האפרסמון דאז או גם על שמן כיום? האם יש עוד שמן מפירות (או בכלל) מפירות שברכת בורא שמן ערב. האם דוקא מפירות הארץ. האם שמן מאפרסמון שמקורו בחו"ל ברכתו שונה-אם כן -מהי?
תשובה: אם זה מריח טוב יברך "בורא שמן ערב" גם אם זה לא השמן של האפרסמון שח דיברו עליו, וגם אם הוא לא מהארץ. אבל לברך בורא שמן אפרסמון באמת יהיה צריך לזהות שמדובר באותו אפרסמון.
שאלה: כשרות ליקר לימונצ לו : יש בידי ליקר לימונצ לו תוצרת איטליה (פליני אינטרנשיונל) שנרכש השבוע, ורציתי לדעת האם הוא כשר. - ראיתי ברשימה של הרבנות משנה שעברה שיש כשרות על המוצר מהרב בלינוב מאיטליה. ותוקפה של התעודה עד ה-30 ביוני 2014. אינני יודע מתי יוצר הבקבוק שברשותי אך כאמור הוא נרכש השבוע. - על המדבקה שהודבקה על-ידי היבואן (אנוטקה) נרשם לא כשר. אבל חשבתי שמא אין זו עדות לאי כשרות המוצר, שכן מדובר במדבקה של היבואן ולא של היצרן, וייתכן שהיבואן לא התעניין בשאלת הכשרות ולא בירר אותה. - המשקה מכיל על פי הרשימה המקורית: אלכוהול, סוכר, תמצית קליפות לימונים, ארומטיים טבעייים, צבע מאכל e102 (טרטזין). לתשובת הרבנים אודה,
תשובה: ב"ה שלו-ם וברכה הכשרות היא רק כאשר כתוב על המוצר שם נותן הכשרות באישור הרבנות הראשית. לכן כאשר לא כתוב לא ניתן כשרות למוצר. יתכן שאלכוהול לא כשר מיין נסך. היבואן לא ידבק לא כשר על מוצר כשר כי הוא לא רוצה להפסיד לקוחות לכן אם כתב סימן שזה באמת לא כשר. הרב חגי בר גיורא
שאלה: בישול ישראל בשמן: האם בשמן (לדוגמא קנולה זית) יש עניין של בישול ואז לספרדים צריך להקפיד על בישול ישראל לפי דעת הבית יוסף. יש לי 2 נקודות מוצא: 1.השמן כן עולה על שולחן מלכים. 2.זה לא נאכל חי. (בין שמן זית ובין שמן קנולה וכו וכו.) אני צודק בנקודות המוצא שלי? צריך להקפיד על "בישול ישראל"(לפי דעת הבית יוסף)? ולגבי שמן זית בכבישה קרה דווקא - האם תהליך הפקת השמן בתהליך זה נקראת בישול ואז צריך גם כן להקפיד על בישול ישראל לפי דעת הבית יוסף או שהתהליך אינו נקרא בישול?יש הבדל בין חברת שמן אחת לשנייה בעניין?
תשובה: בשמן זית אין דין בישולי נוכרים, וכן בשמן קנולה וכדומה שהוא מעורב במאכל אחר הולכים לפי הרוב. המוצרים האלה יש בהם חששות של כשרות אחרות ולכן נדרש הכשר.
שאלה: מידת זהירות: יישר כח לתשובת הרב, האם כחלק מתהליך התשובה לא כדאי גם להוסיף במידת הזהירות? לדוג לדאוג לסינון מתאים במכשירים.נראה לי שפחות מתייחסים לסוגיית הסינון אם כי זה עוד סייג והשתדלות שעלינו לעשות לדעתי, השאלה נשאלה בהמשך לשאלה "נפילה באינטרנט"
תשובה: : היסוד הראשון בתשובה זה עזיבת החטא. עזיבת החטא היא לעשות את הפעולות שיגרמו לכך שהחטא יהיה פחות זמין ואפשרי. מסבירים המפרשים שמצוות התשובה היא לא רק שלא לעשות מה שעשיתי בעבר זאת הרי חייבים משום שאנו מצווים ועומדים שלא לחוא. החיוב בתשובה הוא להוסיף עוד סייגים ועוד דברים שירחקיו את האדם מהעבירה. ודאי שבענין החסמים מה שאפשר צריך לעשות.
שאלה: הסתפרתי בעומר : שמי עוז, אני בן 12 וחצי. ובטעות יצא שגזרתי את שערי עכשיו, אני לא יודע אם זה מותר או לא. הורי אמרו לי שזה ר כי עוד לא הגעתי לגיל המצוות, אשמח לקבל תשובה בהקדם האפשרי.
תשובה: לא מסתפרים עד ל"ג בעומר. איני מבין מה זה "ובטעות יצא שגזרתי את שערי עכשיו", למה הכוונה "טעות"? האם זה בשוגג (בלי כוונה)? בכל מקרה, מה שהיה היה ועכשיו תשתדל שלא להסתפר עד ל"ג בעומר ולשמור את שאר מנהגי הספירה.
שאלה: עיקר וטפל בברכות: מי שאוכל קרקר עם ריבה - העיקר בשבילו הריבה. או לחם עם חומוס - מעונין בחומוס או בדבש, ורק כדי לא להתלכלך או לא טעים לאכול רק חומוס אלא עם משהו (לא טעים לאכול חומוס עם כפית או לחם בפני עצמו -אלא בשילוב). האם מברך על הטפל או שמוציא ומזונות נחשבים ולפיהם הברכה או לפי מה שחשוב ורוצה לטעום באמת -ריבה חומוס?
תשובה: כיון שחשיבות הלחם גדולה מאוד, ורוב הפעמים שאדם אוכל לחם כאילו הוא טפל הוא נהנה מהרגשת השובע שהלחם נותן ראוי לברך על הלחם או על הקרקר כפי שאמרו ח כי כל תערובת שיש בה מין דגן אפילו הדגן מועט יש לברך מזונות. רק במקרה שאדם שבע מאוד ואיננו רוצה את הלחם או את הקרקר לגמרי רק אז הוא נחשב טפל. ובכל זאת כתב המשנה ברורה (סימן רי:ב) כי ראוי להזהר מזה כי לפעמים נדמה לאדם שאיננו רוצה בלחם ובאמת הוא נהנה.
שאלה: הכרזת אישה מורדת: 1. למדתי על תהליכי הכרזת אישה מורדת על בעלה הכוללים התראה - הכרזה - המלכה. מה זה המלכה? 2. בנוסף היכן אפשר למצוא את פסקי הדין הרבניים בנושא גירושין ומורדת?
תשובה: : 1. מקור הדין אותו הזכרת, שצריך לעשות המלכה הוא בגמרא כתובות סג: הראשונים נחלקו באיזה שלב באם ב"ד ומנסים לשכנע את האשה שלא תמרוד. לפי רש"י שלב זה תוך כדי הפחתת כתובתה ולדעת הרמב"ם קודם לכן. רש"י מסביר: נמלכין בה - משהין את גיטה ומחזירין עליה שתחזור בה ובתוך כך פוחתין מכתובתה שבעה דינרין בשבת. והרמב"ם (הלכות אישות פרק יד הלכה ט): ואם מרדה מתחת בעלה כדי לצערו ואמרה הריני מצערת אותו בכך מפני שעשה לי כך וכך או מפני שקללני או מפני שעשה עמי מריבה וכיוצא בדברים אלו, שולחים לה מבית דין ואומרין לה הוי יודעת שאם את עומדת במרדך אפילו כתובתך מאה מנה הפסדת אותה, ואחר כך מכריזין עליה בבתי כנסיות ובבתי מדרשות בכל יום ארבע שבתות זו אחר זו ואומרים פלונית מרדה על בעלה. והרשב"א מסכת כותב "לדברי רבינו אלפסי יש לפרש נמלכין בה קודם הכרזה ואחר הכרזה דזו ודאי היא המלכה שמזהירים אותה אם תחזור בה ואם לאו שנפסיד ממנה כתובתה אבל למתני' דפוחתין כתובתה מעט מעט אין נמלכין בה כלל אלא היא תחוש לעצמה". 2. ישנו ספר הנקרא אוצר הפוסקים על אבן העזר שם בסימן עז מביא את פסקי הדין החשובים בדין מורדת. אפשר גם לעשות חיפוש בפרויקט השו"ת בתוך פסקי דין רבניים. : הרב משה מאיר אבינר.
שאלה: מי אמר שיש אלוקים?: בזמן האחרון אני מפחד ממחלות וכל הזמן חושב על האמונה, אם יש אלוקים או אין אלוקים. כל יום אני מתפלל, מניח תפילין כל בוקר, ואני ממש רוצה להאמין שמישהו שולט בעולם וזה הקדוש ברוך הוא. אבל אין לי הוכחה ואני מאמין שהוכחה תקרב אותי לקב"ה ואני יתחזק מאוד אם אתם יכולים להביא לי הוכחה, אני ממש יתחיל להתחזק ולא לפחד מכלום.
תשובה: ב"ה שמחתי מאוד לקבל את מכתבך, וממש הבנתי אותך. זה ממש נורא להרגיש כל הזמן פחדים, לחשוש ממחלות, זה ממש פוגע באדם, ומאוד חשוב להתגבר על הדבר הזה. חשוב מאוד שאדם יסגל לעצמו הסתכלות חיובית, לחיות חיובי, לחשוב חיובי, להסתכל על הטוב ולפתח אצלו את הטוב. הפחדים האלו הורסים את החיים של האדם, ממש משתקים אותו מכל דבר שוא מסוגל לעשות וממש נותנים לאדם תחושה מאוד לא טובה. חשוב מאוד לבדוק מאיפה מגיעים הפחדים האלו, עד כמה הם משפיעים על החיים שלך, ואיך אפשר לשכלל את טוב החיים ולהפוך אותם להיות שמחים וזורמים. לדעתי שאלה זו לא תמיד קשורה לאמונה בה'. היא שאלה של בנין חיים, של עבודה של האדם עם עצמו, ולפעמים אם היא מגיעה למצב קיצוני היא דורשת התערבות של איש מקצוע שיעזור לאדם. ביחס לאמונה בה' זה דבר שאפשר ושחשוב ללמוד. אמנם יש דברים מאוד טובים שאפשר לקבל באינטרנט, אך חשוב מאוד לדעת שבימה זו היא בימה מאוד מצומצמת ובדברים שבהם מבוססים החיים שלנו, אסור לנו לבנות על כלי זה. דוגמא לדבר, אדם שרוצה להיות רופא, ודאי לנו שאנו לא נרצה ללכת לרופא שמרפא דרך האינטרנט, או יתר מכך, אדם שלמד באינטרנט להיות רופא. אנו מבינים שרופא צריך להיות מישהו רציני, שישקיע ברצינות כי מדובר בחיים שלנו, ובהם לא נסתפק במשהו חלקי אלא נעשה את המאמץ להגיע למשהו הטוב ביותר והשלם ביותר. כך גם ביחס לאמונה בה'. האמונה בה' משנה את כל החיים של האדם, נותנת להם משמעות אחרת, ומכניסה את האדם למסגרת חיים אחרת לגמרי. לכן למרות שאפשר לכתוב תשובות כאלו ואחרות, על הוכחות למציאות ה'. חשוב לי שלא תישאר בשלב זה, אלא תמשיך הלאה, תלך למקום ששם אפשר ללמוד באופן רציני את הנושאים האלו, ותזכה לבנות לך כלים לבחינת הדבר, לבירור רציני ומשמעותי של הדבר החשוב כל כך בחיים שלנו. אם תרצה, אשמח לעזור לך בהפניה למקום שבו תוכל ללמוד, לפי משאת הפנאי שלך, ותוכל להתקדם ממש באופן רציני. ביחס להוכחות למציאות ה', תוכל למצוא המון מקורות וחומר במרחבי האינטרנט, בחיפוש קל ואינני רואה צורך להרחיב בדברים שאחרים הרחיבו. שיהיה לימוד פורה, ואשמח שתחזור אלי עם פרטים שלך ואוכל לעזור לך באופן מעשי. הרב יצחק גרינבלט.
שאלה: צליית כבד על מנגל חשמלי: האם ניתן לצלות כבד על "מנגל חשמלי". והאם יש אילו שהם מגבלות בשימוש ברשת, כלומר האם צריך רשת מיוחדת לכך, או שרשאים לצלות לאחר הכבד כל צלי אחר?
תשובה: וברכת ד' אפשר להשתמש במנגל חשמלי. לבני אשכנז אין להשתמש בשפוד לבשר אחר, ולבני ספרד אפשר. שבת בברכת התורה והארץ יהודה הלוי עמיחי מכון התורה והארץ
שאלה: התרמה בשכר: הרב, הוצעה לי עבודה בשכר נמוך בארגון של הפצת שיעורים. הארגון הציע שכדי להגדיל את השכר, אעשה התרמות לארגון, ואקח את הכסף לעצמי, כהשלמה לשכר. יש לציין שאם לא אלך על הפתרון הזה, ייתכן שלא אקח כלל את העבודה והפצת השעורים לא תתבצע. מה דעת הרב בעניין?
תשובה: לא נראה ראוי, אדם ישר לא ראוי שיעשה כך.
שאלה: התרת נדרים לאישה - לאחר קיום הבעל את הנדר: אישה שנדרה ובעלה שמע את הנדר וקיים את הנדר ביום שומעו, האם אפשר לבעל או לאישה לעשות התרת נדרים?
תשובה: מובא בגמ' מסכת נדרים סט,א - שהבעל יכול להישאל על קיום הנדר ויפר אותו לאחר שעשה התרת נדרים. ונחלקו הראשונים: האם יכול להישאל על קיום הנדר דווקא באותו היום או אף לאחר זמן. לדעת הרמ"א שאוסר ונושאי כליו שם: מתיר ע"י שהבעל ישאל על קיום הנדר ויפר אותו,וכן בית דין נוסף יתירו לאישה את הנדר בגדר שכל מה שאפשר לתקן. (לדעת השו"ע הבעל יכול להישאל על קיום הנדר,וגם האישה יכולה לעשות התרת נדרים) מקורות: גמ' נדרים סט,א שו"ע רלד, סעיפים מט, כג'. ש"ך שם.
שאלה: פרסום ה"נס": לכב הרב! תליתי דגל ישראל בחדר המדרגות בקומת הכניסה לפני יום העצמאות. שכני מתנגד כי הוא טוען שזה מפריע לו למעבר. האם צריך לשמוע או להתחשב בדעתו. אם בכל זאת מותר לי האם מותר לי להשאיר כך את הדגל עד יום ירושלים או שמותר רק ביום העצמאות עצמו?
תשובה: אין הצדקה להפריע לשכנים (אם אכן זו הפרעה מבחינה אובייקטיבית)
שאלה: התרת נדרים ע"י בית דין או בעל האם צריך לפרט הנדר: כאשר עושים התרת נדרים על ידי בית דין או כאשר הבעל מפר נדר ביום שומעו האם צריך לדעת מהו הנדר והסיבה לנדר?
תשובה: כאשר הנדר מופר ע"י בית דין צריך שיפרט את הנדר ואת הסיבה לנדר. שאם אסר על עצמו דבר כמו פירות או יין כדי לגדור עצמו מעבירה ולכן בית הדין צריכים לדעת שהרי נדר שכזה לא יתירו לו, ואפשר לפרט לאחד הדיינים. ואילו לגבי הבעל נחלקו הרמב"ם והרא"ש - לרמב"ם - מותר להפר כאשר אינו יודע מה נדר ולרא"ש אסור. ובכך נחלקו השו"ע והרמ"א. השו"ע פסק כהרמב"ם,והרמ"א כדעת הרא"ש. והוסיף הרמ"א שאם הפר ושמע הנדר לאחר מכן מועילה ההפרה. מקורות: גיטין לה,ב. שו"ע יור"ד רכח,יד.נדרים עב,ב שו"ע רלד,כה. ונושאי כלים שם.
שאלה: פתיחת מקרר: שאלתי היא : האם בשבת קודש מותר לפתוח ולסגור את המקרר כשהתאורה מנותקת משישי בצהריים כבר. אך כשפותחים את דלת המקרר הלחצן שאמור להפעיל את התאורה זז. כלומר "כאילו מדליק את האור" אך במציאות התאורה לא יכולה להידלק כיין שהיא מנותקת? ועוד שאלה : האם בשבת קודש כשאני נמצאת בסלון ובו רואים טלויזיה רחמנא ליצן ומדליקים מזגן או אור. כיצד אני אמורה להיתייחס לזה? בכל שבתות קודש הקודמות הסתדרתי בכך שלפני כניסת שבת קודש ביקשתי מההורים שכשאני אצא אל הסלון הטלויזיה תהיה כבויה או לפחות ללא קול. האם זה ר? בנוסף חשוב לי לשאול האם אני צריכה להפריש כספי מעשר מקצבת נכות כש 80 ממנה אני נותנת להורים והם דואגים לכל צרכי (אוכל. לבוש.תרופות וכדומה).? ועוד: פתיחת מקרר כשהנורה כבויה אך המדחס אינו פועל זה גרמא או חילול שבת קודש חלילה וחס?
תשובה: ב"ה קיבלתי את מכתבך ומאוד התפעלתי, את ממש משתדלת כל כך, ובמצב שבו את נמצאת זה כל כך לא פשוט. אני בטוח שאבינו שבשמים רואה את כל המאמצים שלך וממש שמח בכך. ביחס לפתיחת המקרר בשבת. בעבר רוב רובם של המקררים היה די להוציא את הנורה ובכך היו הבעיות נגמרות. אלא שהיום במקררים החדשים יותר פעמים רבות יש עוד מערכות מורכבות ולכן אני מציע להתקשר למכון צומת ולספר להם על סוג המקרר שלכם ולהתייעץ איתם אם יש בעיה או לא. הם מכירים את כל הסוגים של המקררים ויודעים איך הם עובדים ואיך להתאים אותם לשימוש בשבת. לא נעים להיות במקום שבו רואים טלויזיה בשבת, ויחד עם זאת את גם לא יכולה להסתגר בחדר ואפילו לא פשוט לדרוש שהם יכבו את הטלויזיה. ולכן אני בדרך כלל ממליץ לנסות למעט את המצב של ישיבה במקום שבו יש מכשיר זה, בפרט בשבת, ולמלא את הזמן בדברים טובים יותר. ואם אין ברירה פשוט לא להסתכל, ומה שאחרים עושים זה כבר החלק שלהם ולא שלך. לגבי מעשר כספים, הואיל ופוסקים רבים סוברים שהפרשת מעשר כספים היא לא חיוב גמור, אם קשה אפשר להקל בכך. יחד עם זאת חשוב בכל זאת לתת צדקה באופן קבוע, ואם אין אפשרות למעשר, אז פחות, כמה שאפשר בלי להילחץ. שתהיה לך המון הצלחה, ואשמח לעזור עוד בכל מה שאוכל. הרב יצחק גרינבלט.
שאלה: זמן תפילת ותיקין: בהלכות תפילה כתוב "שיעור הנץ החמה הוא כמו שיעור שעה קודם שיעלה כל גוף השמש על הארץ" מה זה שעה? ומה זה שיעלה גוף השמש?
תשובה: א. "שעה" משמעה כפשוטו, 1 24 של היממה. "שיעלה כל גוף השמש" משמעו שרואים במזרח את השמש כולה. בתחילת הזריחה מופיע מעל האופק רק מעט מעיגול השמש, ולאחר זמן מסויים מופיעה השמש כולה, וזו הכוונה במילים "שיעלה כל גוף השמש על הארץ". אולם כמובן, גם לאחר הבנת הביטויים הללו, עדיין המשפט שציטטת דורש ביאור: משפט זה מופיע בהגהת הרמ"א על השו"ע, או"ח נ"ח, א, כאשר הוא בא להגדיר את זמן תפילת ותיקין. הדברים מבוארים מעט יותר על ידי הרמ"א עצמו בספרו דרכי משה (נ"ח, ב), שם כותב הרמ"א שעל פי חכמת התכונה (- האסטרונומיה), תהליך הזריחה, מתחילת הנץ החמה עד שיעלה כל גוף השמש, נמשך במשך שעה. אלא שדברים אלה אינם מובנים, שכן משך הזריחה הנראית לעין, מן הרגע שבו מופיע מעט מן השמש באופק ועד שרואים את העיגול כולו, הוא דקות בודדות ולא שעה שלמה. משום כך הסבירו כמה מפרשים (עיין בביאור הלכה שם), שאין הכוונה למשך הזמן של עליית עיגול השמש מעל האופק, אלא ש"הזריחה" משמעה תהליך ההארה כולו. אור השמש מתחיל להאיר באופק זמן רב לפני שנראית השמש עצמה, ושלב זה כבר מוגדר כ"תחילת הזריחה". על פי הסבר זה, אורכה של הזריחה כולה, מתחילת ההארה ועד סיום הופעת השמש עצמה, הוא כשעה. על פי דרך זו, לכאורה משמעות דברי הרמ"א היא שיש להתפלל תפילת ותיקין לא בזמן שהשמש זורחת ונראית לעין מעל האופק, אלא כשעה קודם לכן, כאשר נראה האור במזרח. ויש אכן פוסקים שמדבריהם נראה כך (עיין בפרי מגדים שם, ושו"ת תורת חיים סימן כ"א). אולם למעשה כותבים פוסקים רבים לא כך (עיין למשל בביאור הלכה שם, ובילקוט יוסף סימן פ"ט) - הזריחה ההלכתית אינה כאשר מופיע האור במזרח אלא כאשר מופיע קצה השמש באופק. וכך נוהגים למעשה לעניין תפילת ותיקין - כאשר מופיע באופק מעט מן השמש אז יש לסיים את ברכת "גאל ישראל" ולהתחיל את תפילת העמידה. ב. יש לציין, שמקורו של משפט זה הוא בדברי הרמב"ם (הלכות קריאת שמע א', יא): "מצותה (- של קריאת שמע) שיתחיל לקרות קודם הנץ החמה כדי שיגמור לקרות ולברך ברכה אחרונה עם הנץ החמה. ושיעור זה כמו שיעור שעה קודם שתעלה השמש." בהלכה זו ישנם חילופי נוסחאות, כפי שמופיע במפרשי הרמב"ם שם, ובבית יוסף בסימן נ"ח: האם גורסים "שיעור שעה", דהיינו שעה שלמה, או "עישור שעה", דהיינו שש דקות. הרמ"א אימץ את הגירסה "שיעור שעה", וביאר אותה באופן שהסברנו. אולם רבים מן המפרשים העדיפו את הגירסה "עישור שעה", וכך מופיע במהדורות מדוייקות על פי כתבי יד. על פי גירסה זו, הדברים מובנים באופן פשוט: המתפלל כוותיקין צריך להתחיל את ברכות קריאת שמע בערך שש דקות לפני זריחת השמש, בכדי שיסיים את הקריאה עם הזריחה. אין כאן הגדרה של זמן הזריחה, אלא הגדרה מתי צריך לקרוא את קריאת שמע ביחס לזמן הזריחה. לפי זה, ודאי שזמן הזריחה הוא כפשוטו, בשעה שהשמש מופיעה באופק, וזה הוא הזמן של תפילת ותיקין, וכפי פסיקת האחרונים. (גירסה נוספת מציע הגר"א בביאורו לשולחן ערוך שם: "שליש עישור שעה", דהיינו שתי דקות. לפי גירסה זו, הכוונה היא שמתחילת הופעת קצה השמש מעל האופק ועד שמופיע כל העיגול עוברות כשתי דקות, דבר המתאים למציאות. לפי דרך זו, גם כן זמן ותיקין הוא בזמן הזריחה כפשוטה, ברגע הראשון של ראיית השמש.)
שאלה: למה להודות לה?: לכבוד הרב קראתי למדתי והבנתי שאמירת והכרת הטוב לה הן מהתכונות החשובות וההכרחיות. חשוב לי להדגיש - ברגש אני מאוד מבין ומזדהה עם המקום הזה. אבל בשכל, כבר הרבה זמן אני לא מצליח ליישב את: א. אתן דוגמא - חברים שלי חולצו מכפר שנהרס ברעידת אדמה מנפאל וכולם מסביבי הגיבו ב הודו לה!! ברוך ה!! ואני לא כ"כ מבין, הרי ה הוא זה שהכניס אותם למצב הזה וכשאמא שלי מגיבה ב"ברוך ה " מתרגש כזה, זה מרגיש לי כאילו ה הציל אותם מאיזה דבר נורא. אכן, ה הציל אותם אבל כשמגיבים ככה זה נשמע כאילו איזה כח רשע הובס בידי ה. ב. למה צריך כ"כ להגיד על זה שיש לי ידיים, הורים, חכמה, כסף וכו. רק בגלל שהיה יכול להיות שלא יהיה לי את אלה? הרי מה ה רוצה? כביכול? אם לא היה לי ידיים ורגליים ופה אז לא הייתי. אז בעצם הוא חייב לתת לי את עצמי כדי שיהיה את עצמי - אז מה יש כ"כ להודות על זה. סליחה על הערפול.
תשובה: א. בנוגע לדוגמא מחבריך בנפאל: אתה ודאי צודק שאנחנו מייחסים גם את רעידת האדמה ואת הצרה שאליה הם נכנסו, וגם את ההצלה לקב"ה. הוא יוצר אור ובורא חושך עושה ובורא רע. אלא, שבאמת גם אם הקב"ה לא היה מושיע אותם הם קיבלו ממנו מתנות רבות עד כה בכל מהלך חייהם, ולכן גם אם המתנה היתה מסתיימת כאן היה להם להודות. וכיון שהמתנה המשיכה ההודאה מתרבה. וכי תאמר הלא גם אצלי היא המשיכה למרות שלא הייתי בסכנה, התשובה היא שגם עליך להודות. כולנו צריכים להודות על כל רגע ורגע, וכמו שאמרו ח כל הנשמה תהלל י-ה, על כל נשימה ונשימה צריכים להלל את ה', כל רגע הוא מתנה בפני עצמו. אלא שהקב"ה מראה לאדם בהרפתקאות שעוברות עליו פנים שוחקות או פנים מרוחקות. כשאדם נכנס לצרה הקב"ה כאילו רומז לו שלא ברור שמגיע לך המשך של המתנה, והספק הזה מעורר מצוקה גדולה אצל מי שנמצא בסכנה. לכן ע"י הסכנה הוא מחדד את הכרתינו ומעורר אותנו להכיר בבהירות יתירה במתנות שקיבלנו. ב. לשאלתך שהקב"ה כביכול חייב לתת לי מתנות שהרי הוא נתן לי אותי. ברור שיש אנשים שקיבלו מתנות פחות ממך, שלא זכו להיות מזרע ישראל, לא זכו להיות שלמים בגופם, לא זכו לראות בגאולתם של ישראל ושיבתם ארצה ועוד הרבה כיוצא בזה. אפשר שיהיה אדם שלא יהיו לו את כל המתנות שיש לך, ולכן מלבד עצם מציאותנו יש לנו מתנות רבות מאוד שעל כל אחת מהם אנו מהללים ומשבחים את ה'. בנוסף לכך אמת שגם על עצם מציאותנו אנחנו חייבים לה'. עצם מציאותנו הוא גם מתנה, שהרי לטובה נבראנו ושפע ברכה הקב"ה מעניק לנו בעצם הוייתנו. לכן על כל חלק וחלק אנחנו מודים לו על עצם אישיותנו, על ידינו על רגלינו על כל זכות וזכות בפני עצמה.
שאלה: קריאה לתינוק ע ש אדם חי: בשעה טובה נולדו לנו תאומים. אני אשכנזים ואשתי מעדות המזרח. אשתי מתעקשת לקרוא לאחד מהם על שם אביה שעדיין בחיים. האם יש בדבר בעיה הלכתית או מנהגית?
תשובה: בית עדיף
שאלה: חנוכת בית בספירת העומר: האם בדירה חדשה מקבל מותר לחגוג בעומר בחנוכת בית? והאם צריך לערוך סעודה או אפשרי רק כיבודים? האם מותר לשמוע מוסיקה שמחה בזמן חנוכת הבית בעומר?
תשובה: 1. מותר לעשות חנוכת הבית בספירת העומר. 2. מספיק כיבוד ולאו דווקא סעודה. 3. אסור מוזיקה שהיא עם כלי נגינה, מותר מוזיקה ווקלית.מנהגי האבלות מסתיימים בלג' בעומר ולספרדים בלד' בעומר לאחר תאריך זה מותר הכול. שיהיה בשעה טובה, על בית זה וייושבהו תהיה ברכת אליהו. אכי"ר
שאלה: מוזיקה בספירת העומר: ברצוני לדעת האם אפשר לשמוע מוסיקה במסיבת יום הולדת למבוגרים בספירת העומר עם שמחה ועל האש גברים ונשים, כמובן בהפרדה.
תשובה: המנהג הפשוט הוא שלא לשמוע מוזיקה בארוע שהוא של שמחה.
שאלה: מסירות נפש בתפילה: ה לרב! אני מתפלל בסידור של עדות המזרח "עבודת השם", בכמה חלקים של התפילה כמו במילה "באהבה" של תפילת שמונה-עשרה כמו ב"ובא לציון" בחלק של "ברוך אלוקינו" כתוב: "יש לכיוון למסור עצמו על קידוש השם ולקבל עליו 4 מיתות בית דין"- מקווה שלא טעיתי בנוסח. זה קשה לי. קשה לכוון כל הזמן בכמה חלקים בתפילה שאני מוכן ככה למות על קידוש השם. ומה אם אני לא באמת אעמוד בניסיון? אז סתם כוונתי את זה? אני מנסה לכוון לבקש בכלליות (ולא במקומות הספציפים האלו) שאם יגיע לידי מעשה אז אדע מה לעשות, ואם אצטרך אז אמסור את הנפש. אבל קשה לי ככה בתפילה. האם משהו בי לא ר? באמונה שבי? אני ממש משתדל לשמור תורה ומצוות ולהוסיף ולגדול. ואני מרגיש שאני אוהב את הדברים ושמח בהם. אז למה קשה לי לכוון בזה?? אני בהחלט מתחזק עם השנים אך תמיד הייתי דתי קר שאולי כיום אחרי שהתחתנתי התורה והמצוות נכנסו בי ביותר עוצמה, אולי גם בזכות האישה. ושבת
תשובה: ב"ה קראתי את מכתבך ומאוד הבנתי אותך. חשוב מאוד לדעת שיש כל מיני סוגים של אנשים, יש אנשים מאוד רגשיים, ויש אנשים יותר קרים. וחשוב מאוד לא להתרגש מכך. אנו שואפים תמיד להתקדם, ומאוד משמח אותי שאשתך מאוד מחזקת אותך, זה נפלא, אבל חשוב מאוד שלא להיכנס ללחץ. מאוד חשוב לחיות חיים בריאים, להתקדם נכון ולא מתוך פחדים ולחץ. ה' רוצה שנהיה שמחים, שנשמח בבניה שלנו והתקדמות שלנו, וכך נתחבר אליו יתברך באופן בריא שיקדם אותנו באמת. אל תתרגש מכך, המשך להשקיע, המשך בלימוד תורה, המשך בבניה של בית רוחני, בית עם קדושה ועם התעלות. דע, שאצל גברים ההשקעה בלימוד התורה זהו הבסיס הכי חשוב להתקדמות, ולכן מצא לך מסגרת שבה תוכל ללמוד באופן עקבי, מישהו ללמוד איתו, רב שיוכל להדריך אותך ובעזרת ה' תזכה להמון ברכה והצלחה אם תרצה אשמח לעזור עוד בכל מה שאוכל. הרב יצחק גרינבלט.